Edith Thallaug

Edith Thora Thallaug, også omtalt som Edith Thallaug-Benczy, (født 16. juni 1929 på Jar i Bærum, død 7. juni 2020 i Stockholm) var en norsk sanger (mezzosopran), skuespiller og krimforfatter. 

Liv og virke
Bakgrunn
Edith Thallaug var datter av sangeren Rolf Thallaug (1903–1991) og hans hustru Marta Marie Halvorsen (1900–1987).«Edith Thallaug», Norsk biografisk leksikon. Lest 14. juni 2020. Hun var søster til artisten og skuespilleren Anita Thallaug.

Virke
Hun begynte sin karriere som skuespiller ved Studioteatret og Nationaltheatret. Som sanger ble Thallaug først ansatt ved Gøteborgoperaen i 1960. Fra 1964 var hun tilknyttet Stockholmsoperaen. Hun ble utnevnt som hovsångerska i 1976.Stiftelsen Kungliga Theatern, internettside  besøkt 10. desember 2014 I Stockholm hadde hun store roller som Carmen, Octavian i Rosenkavaleren og Amneris i Aida. På Den Norske Opera spilte hun Askepott av Rossini og sang også i Rosenkavaleren, Aida, Carmen og Hertug Blåskjegg. I 1959 holdt hun sin første liederaften i Oslo. Thallaug hadde siden gjestespill ved Glyndebourneoperaen, Edinburgh-festivalen, La Fenice og La Scala og holdt konserter i USA, Russland, Korea, Israel og Japan.Ole Böhn: Edith Thallaug - Minneord i Aftenposten 25. juni 2020 Hun medvirket også i flere TV-forestillinger og plateinnspillinger. 

Under psevdonymet «Edith Rolfsen» utga Thallaug i 1950 kriminalromanen Den myrdede lever.

Thallaug var gift flere ganger. Først med fiolinist og konsertmester Bjarne Gullov Larsen (1922–2002), deretter med sanger og regissør Ulf Björkegren og endelig med fiolinist og konsertmester Josef Benczy (født 1930).

 Priser og utmerkelser 
 1971/1972 – Mottager av Musikkritikerprisen
 1976 – Utnevnt til svensk hoffsanger («hovsångare»)
 1977 – Mottager av Griegprisen
 1983 – Mottager av den svenske utmerkelsen Litteris et Artibus
 1983 – utnevnt til ridder av 1. klasse av St. Olavs Orden

 Referanser 

 Eksterne lenker 



 CV

Kategori:Norske operasangere
Kategori:Norske skuespillere
Kategori:Norske krimforfattere
Kategori:Personer fra Bærum kommune
Kategori:Mottakere av Litteris et Artibus
Kategori:Vinnere av Kritikerprisen